**Antiikin Kreikan maantiede** viittaa kreikankielisiin ja kreikkalaisen kulttuurin alueisiin antiikin ajalla. Usein sillä viitataan erityisesti arkaaisen ja klassisen kauden Kreikkaan noin 700–323 eaa. Myöhemmin hellenistisellä kaudella kreikkalainen maailma laajeni huomattavasti, kun taas roomalaisella kaudella se tuli osaksi laajempaa roomalaista maailmaa, jolloin käsite ei ole enää yhtä mielekäs. Tässä kuvataan erityisesti klassisen kauden maantiedettä.

Varsinaisen Kreikan alue tunnettiin antiikin aikana nimellä Hellas (m.kreik. Ἑλλάς) ja sen asukkaista käytettiin etnonyymiä *Hellēn* (Ἕλλην), feminiininä *Hellēnis* (Ἑλληνίς) ja monikossa *Ellēnes* (Ἕλληνες), latinaksi *Graecus*. Kreikkalaisen maailman voidaan katsoa muodostuvan alueesta, joilla oli kreikkalaisia poliksia eli kaupunkivaltioita. Varsinaisen Kreikan alueen eli emämaan ulkopuolelle kreikkalaiset perustivat lukuisia siirtokunta-poliksia, joita oli muun muassa Vähän-Aasian rannikolla nykyisen Turkin alueella, Suur-Kreikassa eli Magna Graeciassa Italian eteläosassa, Sisiliassa, muualla Välimeren rannoilla sekä Mustanmeren eli Pontoksen rannikolla.

Maakunnat ja alueet
-------------------

Seuraavassa on luetteloitu kreikkalaisten tärkeimmät asuma-alueet, toisin sanoen alueet, joilla oli kreikkalaisia poliksia arkaaisella ja klassisella kaudella. Varsinainen Kreikka eli Hellas käsitti nykyisen Kreikan eteläosan sekä suuren osan saaristosta. Epeiros ja Makedonia nähtiin pitkään puolikreikkalaisina alueina. Useimmat muista alueista olivat kreikkalaisia ainoastaan rannikolla sijainneiden siirtokuntien osalta, kun taas sisämaata asuttivat ei-kreikkalaiset kansat.

### Varsinainen Kreikka

*Pääartikkeli: Hellas*
Varsinaisen Hellaan ja muun Manner-Kreikan antiikin aikaisen alueet ja niitä lähinnä sijainneet "barbaarien" alueet.
* Akhaia
* Aitolia
* Akarnania
	+ Amfilokhia
* Argolis
* Arkadia
	+ Eutresia
	+ Kynuria
	+ Mainalia
	+ Parrhasia
* Attika
* Boiotia
* Doris
* Elis (Eleia)
	+ Pisatis
	+ Trifylia
* Euboia
* Fokis
* Korinthia
* Kreeta
* Kykladit
* Kynuria
* Lakonia
* Lokris
	+ Opuntian Lokris
	+ Ozolian Lokris
* Megaris
* Messenia
* Sporadit
* Thessalia
	+ Ainis
	+ Akhaia Fthiotis
	+ Dolopia
	+ Fthiotis
	+ Histiaiotis
	+ Magnesia
	+ Malis
	+ Oitaia
	+ Pelasgiotis
	+ Perrhaibia
	+ Thessaliotis

### Epeiros ja Makedonia

Epeiroksen ja Makedonian antiikin aikaiset alueet.
* Epeiros
	+ Athamania
	+ Atintania
	+ Khaonia
	+ Molossia
	+ Parauaia
	+ Thesprotia
* Makedonia
	+ Almopia
	+ Anthemus
	+ Bisaltia
	+ Bottiaia
	+ Bottike
	+ Deuriopos
	+ Edonis
	+ Elimeia (Elimiotis)
	+ Emathia
	+ Eordaia
	+ Khalkidike
	+ Krestonia
	+ Krusis
	+ Lynkestis (Lynkos)
	+ Mygdonia
	+ Odomantike
	+ Orestis
	+ Parorbelia
	+ Pieria
	+ Pieris
	+ Sintike
	+ Tymfaia

### Adrianmeri ja Italia

Sikelian eli Sisilian ja Suur-Kreikan siirtokunnat ja murteet ennen roomalaisvalloitusta.
* Illyrian rannikon siirtokunnat
* Sikelia (Sisilia)
* Suur-Kreikka (Magna Graecia)

### Traakia, Propontis ja Pontos (Mustameri)

Kreikkalaiset siirtokunnat Pontoksen eli Mustanmeren rannalla.
* Kolkhis
* Pontinen Skyytia
* Pontinen Traakia
* Propontinen Traakia
* Traakian Khersonesos
* Varsinainen Traakia

### Vähä-Aasia

* Aiolis
* Bithynia
* Doris eli doorilainen heksapolis
* Fryygia
* Joonia
* Kaaria
* Kilikia
* Lyydia
* Lyykia
* Myysia
* Paflagonia
* Pamfylia
* Pontos
* Troas

### Itäinen ja Eteläinen Välimeri

Kreikkalaisten siirtokuntien alue (sinisellä) noin vuonna 550 eaa.
* Egyptin siirtokunnat (Naukratis, Oasis)
* Kypros
* Kyrenaika
* Kyrrhestika eli Syyrian rannikon siirtokunnat (Posideion)

### Läntinen Välimeri

* Gallian rannikon siirtokunnat (Massalia)
* Iberian rannikon siirtokunnat (Emporion, Rhode)
* Korsikan siirtokunnat (Alalie)

Kaupunkivaltiot ja kaupungit
----------------------------

*Pääartikkelit: Luettelo antiikin Kreikan poliksista ja muista kaupungeista ja luettelo antiikin Kreikan poliksista alueittain*
Luettelo antiikin Kreikan kaupungeista sisältää kaikki tunnistetut arkaaisen ja klassisen kauden polikset eli kaupunkivaltiot sekä muita merkittävimpiä kaupunkeja, joihin kuuluu varsinaisten polisten alaisuudessa olleita kaupunkeja sekä myöhempiä, hellenistisen ja roomalaisen kauden kaupunkeja kreikankielisellä alueella. Luettelo antiikin Kreikan poliksista alueittain sisältää pelkästään polikset ryhmiteltynä yllä esitettyjen alueittein mukaisesti.

Maantieteen kuvaukset
---------------------

Antiikin aikaisen Kreikan maantieteellisiä kuvauksia on säilynyt merkittävimpinä Strabonilta (*Geografika*), Pausaniaalta (*Kreikan kuvaus*), Ptolemaiokselta (*Geografia*), Plinius vanhemmalta (*Naturalis historia*) ja Stefanos Byzantionlaiselta (*Ethnika*). Merkittäviä lähteitä ovat myös muun muassa maantieteellisiä kuvauksia sisältävät historiateokset, kuten Herodotoksen (*Historiateos*), Thukydideen (*Peloponnesolaissota*) ja Diodoros Sisilialaisen (*Historian kirjasto*) teokset.

Lähteet
-------

1. ↑  Smith, William: *Dictionary of Greek and Roman Geography*. Boston: Little, Brown and Company, 1854. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **antiikin Kreikan maantiede** Wikimedia Commonsissa